בוא שיר עברי 
בוא שיר עברי, מן הגיא, מן העמק; והבא איתך את טעם הניגון הישן.; בדרום פורח רגב בצפון נמס השלג; חזור שיר עברי, אל תהיה ביישן.; הבוקר כבר עלה והציף את העמק; מלאו האסמים ועמוס הדגן; כבדים לעייפה האשכולות שבכרם; והבשילו הפירות שבגן; פרושה כמרבד כחולה הכינרת; ומעל נישאים ההרים; ורועה קטנה מול הגיא מזמרת; זמר קט לעדרים.; בוא שיר עברי...; מה יפה השנה איכרים יוצאים לדרך,; וקוצרים ברינה את תבואת הקציר; ונובטים הנבטים ופורח כל פרח; ורבתה ערמת החציר.; בשביל בין השדות נוסע הטרקטור; והרוח לבוקר עונה; ושיר עברי בוקע מטרנזיסטור; אך הזמר קצת שונה.; בוא שיר עברי...; ארצי התפתחה מגליל ועד נגב; ישובים אל ההר וערים במדבר; כבישים למכביר ולכל אחד יש רכב; וברכב יש רדיו ששר.; שר בכל השפות ומכה בכל קצב; מה שיש, פחות או יותר; אבל שיר עברי, הוא עוד כאן,; הוא עודנו, הוא איננו מוותר.; בוא שיר עברי...; 